गुवाहाटी,मार्च 19: गुवाहाटी नोगोरमानि गोबां दाब दाब जायगाफोराव आयेन बेरेखायै तीर गेलेनायखौ कामरुप जिल्ला खुंथाया बन्द’ खालामनो नाजाबोदोंब्लाबो, बिथांमोनि नाजाबोनाया बाथ्रानि मोनसे फावल’ जानानै थाबोदों। आयेन बेरेखायै तीर खेला होगिरि गुबुन सासेखौ पुलिस बिफानआ हमोब्ला एबा खायोब्ला, गुबुन सासेआ बिथांनि जायगाखौ लाफैनायखौ गोबाव समनिफ्रायनो नुनो मोनबोदों। थांनाय बोसोरफोराव जिल्ला खुंथाया बेफोरबादि आयेन बेरेखायै खेला होनाय आरो गेलेनायफोरखौ बन्द’ कालामनो गोख्रोंनिफ्राय गोख्रों राहा लाबोदोंब्लाबो आबुङै बन्द’ खालामनो हायाखै।